Tokelau
Tokelau, olim Union Islands, esas teritorio dependanta de Nova-Zelando che Pacifiko. Ol konsistas ek arkipelago kun tri tropikal atoli (Atafu, Nukunonu e Fakaofo) kun tota surfaco di 10 km². Ol ne havas fixa chef-urbo, pro ol varias omnayare inter l'atoli.

Segun la demografiala kontado di 2016, cirkume 45% de lua habitantaro naskis exter l'arkipelago, la maxim multa en Nova-Zelando.

Bazala fakti pri Tokelau.

Historio 
Admiralo John Byron deskovris l'atolo Atafu ye la 21ma di julio 1765. En 1948, l'insuli divenis Nov-Zelandana teritorio.

Geografio 

La teritorio konsistas ek tri koralia atoli jacanta duime la disto inter Havayi e Nova-Zelando. Altra atolo, Swains, malgre apartenar al arkipelago Tokelau, administresas kom parto dil Usana Samoa depos 1925. De Atafo norde til Fakaofo sude, la disto esas min kam 200 km. L'atoli distas cirkume 500 km norde de Samoa.

La suli dil atoli esas poke fertila. Li havas 38 nativa speci di planti, 150 di insekti e 10 speci di krabi. Granda parto de lua nativa vejetantaro remplasesis per plantacerii di kokoso. La maxim alta punto dil arkipelago jacas 5 metri super la marala nivelo.

Ekonomio 
Tokelau havas la min granda ekonomio de la mondo. Lua TNP po persono esas aproxime 6.275 dolari. L'energio produktata en l'arkipelago havas 100% sunala origino.

L'ekonomio dependas preske komplete de Nova-Zelando. Peskado esas lua precipua ekonomial agado.

Referi 

Nova-Zelando